यस्तै अन्य केही आलोचकहरु चाहिँ डिजिटल हलको बढोत्तरीले नेपाली चलचित्रको भएको बजार पनि चौपट पार्ने आशंका गरिरहेका छन् । स्वयम् नेपाल चलचित्र विकास बोर्डका अध्यक्ष शैलेश आचार्य पनि डिजिटल सिनेमाको प्रदर्शनप्रति उति ढुक्क छैनन् । "यो विधिले भएको नेपाली चलचित्रको बजार पनि चौपट पार्न सक्छ र यो विधि विदेशी चलचित्र चल्ने भाँडो मात्र साबित हुनसक्छ । यदि त्यस्तो भयो भने हामीले आफ्नै गोडामा बञ्चरो हानेको नहोला र !" दरबार होटलमा समयसँगको भेटमा उनको आशंका थियो ।
